Comencen les visites tematitzades "Detrás del escenario" sobre Sagunt a Escena amb motiu del seu 40é aniversari
17 d’octubre 2023

![](/media/wempa0g5/sae_c.jpg?width=850&height=478.6036036036036)

La regidoria de Turisme de Sagunt ha organitzat les visites tematitzades _Detrás del escenario_, una activitat gratuïta que tindrà lloc els dissabtes 21 i 28 d'octubre, entre les 16 i les 18 hores; i els diumenges 22 i 29 d'octubre, entre les 12 i les 14 hores.

La regidora de Turisme, Natalia Antonino comenta que «**s'hi explica també la importància del teatre des dels seus orígens fins a l'actualitat, i la relació de Sagunt amb les arts escèniques de tota mena, religioses, culturals i socials, recorrent diferents llocs emblemàtics de la ciutat**». A més, «**es podrà accedir a l'escenari del Teatre Romà i veure les _valvae_, o portes posteriors, per on entraven els actors**».

Estes visites guiades se sumen al recent llançament del curt documental [_Sagunt a Escena. 40 años detrás del escenario_](https://youtu.be/AaxUw9tKBaQ?si=ZE3Qh___h56azrHq), que fa un repàs a la relació entre el festival i la ciutat en estes quatre dècades. Es pot veure en [el canal de YouTube de Sagunto Turismo](https://www.youtube.com/@SaguntoTurismo), així com en [la seua pàgina web](https://www.saguntoturismo.com/sagunto/web_php/index.php).

Es tracta de quatre visites tematitzades. El punt de trobada és l'oficina de Turisme de Sagunt i es reserven de manera gratuïta en la web de turisme [www.saguntoturismo.com](http://www.saguntoturismo.com).

Estes visites se centren en la història d'este festival que va fer els seus primers passos en els anys huitanta; un festival que va nàixer en una època de canvis i inquietuds en l'àmbit cultural i que, quaranta anys després, manté viva eixa flama.

*   [](http://www.facebook.com/sharer.php?u=https://aytosagunto.es/va/actualitat/comencen-les-visites-tematitzades-detras-del-escenario-sobre-sagunt-a-escena-amb-motiu-del-seu-40e-aniversari/ "Facebook")
*   [](http://twitter.com/share?url=https://aytosagunto.es/va/actualitat/comencen-les-visites-tematitzades-detras-del-escenario-sobre-sagunt-a-escena-amb-motiu-del-seu-40e-aniversari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-les-visites-tematitzades-detras-del-escenario-sobre-sagunt-a-escena-amb-motiu-del-seu-40e-aniversari/ "Linked In")
*   [](mailto:?body=https://aytosagunto.es/va/actualitat/comencen-les-visites-tematitzades-detras-del-escenario-sobre-sagunt-a-escena-amb-motiu-del-seu-40e-aniversari/)